พึ่งเคยกินยาคุมฉุกเฉินแบบเม็ดเดียวครั้งแรกครบ 7 วันแล้วประจำเดือนยังไม่มา ก่อนหน้านี้เคยฉีดยาคุมแบบ 3 เดือนแต่ไม่ได้ไปฉีดมา 2 เดือนแล้วประจำเดือนมาไม่ตรงกันสักครั้งผิดปกติไหมคะเคลียดมาก
สวัสดีค่ะ หากหยุดฉีดยาคุมกำเนิดไปแล้ว 2 เดือน เมื่อมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หลังจากที่ทานยาคุมฉุกเฉินไป 1 สัปดาห์ อาจมีเลือดออกจากช่องคลอดได้ ซึ่งถือเป็นเลือดที่เป็นผลจากยา ไม่ใช่ประจำเดือน แต่ในบางราย อาจไม่มีเลือดออกก็ได้ค่ะ และการที่ไม่มีเลือดออก ไม่ได้หมายความว่าจะต้องมีการตั้งครรภ์เกิดขึ้นการที่จะทราบว่า มีการตั้งครรภ์เกิดขึ้นหรือไม่นั้น ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้วประมาณ 2 สัปดาห์ค่ะ หรือหากได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะส่วนประจำเดือนที่บอกว่ามาผิดปกตินั้น แนะนำควรสังเกตไปก่อน หากมีระยะห่างระหว่างรอบประจำเดือนที่ไม่สม่ำเสมอ แต่มีระยะห่างอยู่ในช่วง 21-45 วัน และในแต่ละรอบ มีประจำเดือนมานาน 2-7 วัน ก็ถือว่าเป็นประจำเดือนที่ปกติดีค่ะ แต่หากมีระยะห่างน้อยกว่า 21 วัน หรือนานกว่า 45 วัน หรือประจำเดือนมาแต่ละครั้งนานเกิน 10 วัน จึงจะถือว่าผิดปกติ และควรไปพบแพทย์เพื่อตรวจหาสาเหตุค่ะ